For hankjønn bruker man ofte ♂, det vil si en ring eller sirkel med en pil på. Pilen peker normalt oppover mot høyre. Denne grafiske figuren er et gammelt alkymistisk og astrologisk symbol for den røde planeten Mars, grunnstoffet jern og jernverk. Den finnes blant annet i både våpenskjold og bumerker fra Norge og andre land, for eksempel som «järnmärke» i skjoldet til Avesta kommune i Sverige, sammen med symbolet for hunkjønn («kopparmärke»).